CELEX: 32015D0546
Language: et
Date: 2015-03-31 00:00:00
Title: Komisjoni rakendusotsus (EL) 2015/546, 31. märts 2015 , millega lubatakse vastavalt Euroopa Parlamendi ja nõukogu määrusele (EÜ) nr 258/97 laiendada toidu uuendkoostisosa, mikrovetikatest Schizochytrium sp. saadud suure DHA ja EPA sisaldusega õli kasutusala (teatavaks tehtud numbri C(2015) 2083 all)

2.4.2015   
            
            
               ET
            
            
               Euroopa Liidu Teataja
            
            
               L 90/11
            
         KOMISJONI RAKENDUSOTSUS (EL) 2015/546,,
   31. märts 2015,
   millega lubatakse vastavalt Euroopa Parlamendi ja nõukogu määrusele (EÜ) nr 258/97 laiendada toidu uuendkoostisosa, mikrovetikatest Schizochytrium sp. saadud suure DHA ja EPA sisaldusega õli kasutusala
   
      
         (teatavaks tehtud numbri C(2015) 2083 all)
      
   
   (Ainult ingliskeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               6. juulil 2012 andis Ühendkuningriigi pädev asutus määruse (EÜ) nr 258/97 kohaselt loa mikrovetikatest Schizochytrium sp. saadud suure dokosaheksaeenhappe (DHA) ja eikosapentaeenhappe (EPA) sisaldusega õli turulelaskmiseks teatavates toiduainetes kasutatava uuendkoostisosana.
            
         
               (2)
            
            
               19. novembril 2012 esitas äriühing DSM Nutritional Products Ühendkuningriigi pädevale asutusele taotluse laiendada mikrovetikatest Schizochytrium sp. saadud suure DHA ja EPA sisaldusega õli kasutusala toidu uuendkoostisosana.
            
         
               (3)
            
            
               Ühendkuningriigi pädev toiduhindamisasutus esitas 29. aprillil 2013 esmase hindamisaruande. Kõnealuses aruandes tegi toiduhindamisasutus järelduse, et kõnealuse vetikaõli kasutusala laiendamine vastab määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.
            
         
               (4)
            
            
               Komisjon edastas esmase hindamisaruande teistele liikmesriikidele 9. juulil 2013.
            
         
               (5)
            
            
               Määruse (EÜ) nr 258/97 artikli 6 lõike 4 esimeses lõigus ette nähtud 60 päeva jooksul esitati põhjendatud vastuväiteid.
            
         
               (6)
            
            
               25. märtsil 2014 küsis komisjon Euroopa Toiduohutusameti (edaspidi „toiduohutusamet”) arvamust ja palus toiduohutusametil määruse (EÜ) nr 258/97 kohaselt täiendavalt hinnata mikrovetikatest Schizochytrium sp. saadud suure DHA ja EPA sisaldusega õli kasutamist toidu uuendkoostisosana.
            
         
               (7)
            
            
               18. septembril 2014 võttis toiduohutusamet vastu teadusliku arvamuse mikrovetikatest Schizochytrium sp. saadud suure DHA ja EPA sisaldusega õli toidu uuendkoostisosana kasutamise kohta, (2) milles jõuti järeldusele, et kavandatud kasutusviiside ja koguste juures on uuendkoostisosa ohutu.
            
         
               (8)
            
            
               Kõnealuses arvamuses on esitatud piisavalt tõendeid, mis kinnitavad, et mikrovetikatest Schizochytrium sp. saadud suure DHA ja EPA sisaldusega õli kasutamine kavandatud kasutusviiside ja koguste juures vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (9)
            
            
               Euroopa Parlamendi ja nõukogu direktiivis 2002/46/EÜ (3) on sätestatud nõuded, mis kehtivad toidulisandite puhul. Mikrovetikatest Schizochytrium sp. saadud suure DHA ja EPA sisaldusega õli kasutamine tuleks lubada viisil, mis ei piira kõnealuse õigusakti sätete kohaldamist.
            
         
               (10)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Mikrovetikatest Schizochytrium sp. saadud suure DHA ja EPA sisaldusega õli, mille täpsemad andmed on esitatud I lisas, võib lasta Euroopa Liidu turule ja kasutada toidu uuendkoostisosana II lisas sätestatud otstarbel ja maksimumkogustes, piiramata sellega direktiivi 2002/46/EÜ kohaldamist.
   Artikkel 2
   Käesoleva otsusega lubatud mikrovetikatest Schizochytrium sp. saadud suure DHA ja EPA sisaldusega õli nimetus seda sisaldavate toiduainete märgistusel on „mikrovetikatest Schizochytrium sp. saadud suure DHA ja EPA sisaldusega õli”.
   Artikkel 3
   Käesolev otsus on adresseeritud äriühingule DSM Nutritional Products, 6480 Dobbin Road, Columbia, MD 21045, USA.
   
      Brüssel, 31. märts 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 43, 14.2.1997, lk 1.
   
      (2)  EFSA Journal 2014; 12(10):3843.
   
      (3)  Euroopa Parlamendi ja nõukogu direktiiv 2002/46/EÜ, 10. juuni 2002, toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).
   
      I LISA
      
         Mikrovetikatest Schizochytrium sp. saadud suure dokosaheksaeenhappe (DHA) ja eikosapentaeenhappe (EPA) sisaldusega õli omadused
      
      
                  Katse
               
               
                  Kirjeldus
               
            
                  Happearv
               
               
                  Mitte üle 0,5 mg KOH/g
               
            
                  Peroksiidiarv
               
               
                  Mitte üle 5,0 meq/kg õlis
               
            
                  Niiskus ja lenduvad koostisosad
               
               
                  Mitte üle 0,05 %
               
            
                  Mitteseebistuvad koostisosad
               
               
                  Mitte üle 4,5 %
               
            
                  Transrasvhapped
               
               
                  Mitte üle 1,0 %
               
            
                  DHA sisaldus
               
               
                  Vähemalt 22,5 %
               
            
                  EPA sisaldus
               
               
                  Vähemalt 10 %
               
            
   
      II LISA
      
         Mikrovetikatest Schizochytrium sp. saadud suure dokosaheksaeenhappe (DHA) ja eikosapentaeenhappe (EPA) sisaldusega õli lubatud kasutus
      
      
                  Toidugrupp
               
               
                  DHA ja EPA piirnorm (mg/päev)
               
            
                  Toidulisandid
               
               
                  Tootja soovituse kohaselt 3 000 mg täiskasvanute puhul, välja arvatud rasedad ja imetavad naised.